laion/Wikipedia-Exotic huggingface dataset:
აგიხანი

აგიხანი (ინგლ. Aguijan) — დაუსახლებელი კუნძული მარიანას არქიპელაგში, წყნარ ოკეანეში. ეკუთვნის ჩრდილოეთ მარიანას კუნძულებს და შედის ტინიანის მუნიციპალიტეტის შემადგენლობაში. კუნძული აგიხანი მდებარეობს მარიანას არქიპელაგის სამხრეთ ნაწილში. გარს ეკვრის წყნარი ოკეანის წყლები. კუნძულიდან 8 კმ-ში ჩრდილო-აღმოსავლეთით მდებარეობს კუნძული ტინიანი. უახლოესი მატერიკი — აზია, მდებარეობს 3000 კმ-ში. კუნძულ აგიხანს, როგორც მარიანის არქიპელაგის სხვა კუნძულებს, აქვს ვულკანური წარმოშობა. კუნძულის სიგრძე შეადგენს დაახლოებით 4 კმ-ს, სიგანე — 1 კმ-ს. კუნძულის უმაღლესი წერტილი ზღვის დონიდან აღწევს 157 მეტრს. კუნძულის ფართობი შეადგენს 7,10 კმ²-ს. კლიმატი ნოტიო ტროპიკულია. კუნძულზე ხდება ციკლონები. აგიხანს ასევე უწოდებენ «თხების კუნძულს» იმიტომ, რომ ძველად მასზე არსებობდა მაცხოვრებლების მიერ შემოყვანილი თხების მცირე პოპულაცია. შემდგომში თხები გაიყვანეს აგიხანის კუნძულიდან. XVII საუკუნის ბოლოს მარიანას არქიპელაგი გახდა ესპანეთის სამფლობელო. 1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. 1907 წლიდან კუნძული იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს. 1914 წლის 14 ოქტომბერს მარიანის არქიპელაგი ოკუპირებული იქნა იაპონელების მიერ. 1920 წელს კუნძულებზე დაწესდა ერთა ლიგის მანდატი, რომლის მართვასაც აწარმოებდა იაპონია. მეორე მსოფლიო ომის დროს კუნძულზე მდებარეობდა იაპონელთა გარნიზონი. 2010 წლისთვის ჩრდილოეთის კუნძულების მუნიციპალიტეტის ყველა კუნძული, მათ შორის, აგიხანის კუნძულიც, დაუსახლებელია.. ↑ 1.0 1.1 Oceandots.com. კუნძული აგიხანი. (ინგლისური) ↑ 2.0 2.1 2.2 2.3 UN SYSTEM-WIDE EARTHWATCH Web Site. ჩრდილოეთ მარიანას კუნძულები. (ინგლისური). დაარქივებულია ორიგინალიდან — 2022-02-14. ციტირების თარიღი: 2014-11-29. ↑ [Homepage Christoph Gäbler. Über die Marianen. კუნძული აგიხანი. (გერმანული). დაარქივებულია ორიგინალიდან — 2014-04-27. ციტირების თარიღი: 2014-11-29. Homepage Christoph Gäbler. Über die Marianen. კუნძული აგიხანი. (გერმანული)] ↑ 4.0 4.1 PIBHMC. კუნძული აგიხანი. (ინგლისური) ↑ 5.0 5.1 5.2 World Statesmen.org. ჩრდილოეთ მარიანას კუნძულები. (ინგლისური)
Suffer Well

„Suffer Well“ — ინგლისური ელექტრონული ჯგუფ Depeche Mode-ის სიმღერა. იგი გამოვიდა 2006 წლის 27 მარტს, როგორც მესამე სინგლი ალბომიდან Playing the Angel . სინგლის b-მხარეა „Better Days“. ინფორმაცია სინგლის შესახებ ჯგუფის ოფიციალურ საიტზე ↑ Parrish, Peter. (15 November 2005) Depeche Mode, Playing The Angel Review. Stylus Magazine. დაარქივებულია ორიგინალიდან — 5 აგვისტო 2012. ციტირების თარიღი: 21 June 2011.
ჰოულენდი

ჰოულენდი (ინგლ. Howland Island) — კუნძული წყნარი ოკეანის ცენტრალურ ნაწილში, ამერიკის შეერთებული შტატების არაინკორპორირებული არაორგანიზებული დაუსახლებელი ტერიტორია (ანუ, ფორმალურად არ შედის აშშ-ის შემადგენლობაში, მაგრამ მისი სამფლობელოა). კუნძული აღმოაჩინეს XIX საუკუნის დასაწყისში. 1857 წლიდან ოფიციალურად ეკუთვნის აშშ-ს. კუნძულის საერთო ფართობია — 1,62 კმ². კუნძულს აქვს წაგრძელებული ფორმა და გარშემორტყმულია მარჯნის რიფით. მისი სიგრძეა 2,5 კმ, ხოლო სიგანე არაუმეტესი 0,8 კმ. სანაპირო ზოლის სიგრძე — 6,4 კმ. ზღვის დონიდან ყველაზე მაქსიმალური სიმაღლე — 3 მეტრი. კუნძულზე დგას შუქურა ერჰარტი. ზოგჯერ 70 კმ-ით სამხრეთით მდებარე კუნძულ ბეიკერთან ერთად შეჰყავთ ფენიქსის კუნძულების შემადგენლობაში. კუნძული მთლიანად დაფარულია ბალახით და დაბალი სიმაღლის ბუჩქებით. კუნძულის ცენტრში იზრდებიან დაბალი სიმაღლის ხეები. კუნძული ჰოულენდი აღმოაჩინეს 1842 წელს ამერიკულმა ვეშაპის დამჭერებმა და მას სახელი ერთ-ერთი მათგანის პატივსაცემად დაარქვეს. შეიყვანეს ჰავაის კუნძულების შემადგენლობაში, მაგრამ 1936 წელს გადავიდა აშშ-ის შინაგან საქმეთა სამინისტროს იურისდიქციაში. ჰოულენდი — ეგრეთ წოდებული აშშ-ის არაინკორპორირებული არაორგანიზებული ტერიტორიაა (იურიდიულად არ ითვლება აშშ-ის ტერიტორიის ნაწილად). დღეისათვის აშშ-ის შინაგან საქმეთა სამინისტრო აკვირდება კუნძულს გარეული ბუნების გადარჩენის ეროვნული პროგრამის ფორმატში. ამ კუნძულს უკავშირდება ლეგენდარული ამერიკელი მფრინავი ქალის ამელია ერჰარტის გაქრობა. პრეზიდენტ ფრანკლინ დელანო რუზველტის განკარგულებით ჰოულენდზე სპეციალურად ერჰარტის გადაფრენისთვის აშენდა ასაფრენ-დასაჯდომი ზოლი. კუნძულზე მუდმივი მოსახლეობა არ არსებობს. ყოველწლიურად აქ მოდიან აშშ-ის შინაგან საქმეთა სამინისტროს და სანაპირო დაცვის წარმომადგენლები. კუნძულზე შესვლა დაშვებულია მხოლოდ სპეციალური ნებართვით და ძირითადად მეცნიერებისათვის.
ჯერვისი

ჯერვისი (ინგლ. Jarvis) — კუნძული წყნარი ოკეანის ცენტრალურ ნაწილში. ამერიკის შეერთებული შტატების არაინკორპორირებული არაორგანიზებული დაუსახლებელი ტერიტორია (ანუ, ფორმალურად არ შედის აშშ-ის შემადგენლობაში, მაგრამ მისი სამფლობელოა). მდებარეობს 2200 კმ-ში სამხრეთით ჰავაის კუნძულებიდან და 375 კმ-ში სამხრეთ-დასავლეთით შობის კუნძულიდან, რომელიც შედის კირიბატის შემადგენლობაში. მიეკუთვნება ლაინის კუნძულებს. კუნძულის ფართობია — 4,45 კმ². ჯერვისი — ქვიშოვანი მარჯნის კუნძული. სანაპირო ზოლის სიგრძე 8 კმ-ია. მაქსიმალური სიმაღლე ზღვის დონიდან შეადგენს 7 მეტრს. ბუნებრივი წყლის წყაროები არ არსებობს. იზრდება: დაბალი ბუჩქები, იშვიათი ბალახოვანი საფარი. ბუდობენ სხვადასხვა სახეობის ზღვის ფრინველები. კუნძული აღმოაჩინეს ინგლისელებმა 1821 წელს, 1858 წელს შეიერთა აშშ-მა. კუნძულზე მუდმივი მოსახლეობა არ არსებობს. კუნძულზე მდებარეობს მიტოვებული სოფელი მილერსვილი. ყოველწლიურად აქ მოდიან აშშ-ის სანაპირო დაცვის წარმომადგენლები. კუნძულზე შესვლა დაშვებულია მხოლოდ სპეციალური ნებართვით და ძირითადად მეცნიერებისათვის ეკონომიკური საქმიანობა არ არსებობს. არსებობს გარე ღუზიანი გასაჩერებელი ადგილები ზღვის გემებისათვის, ასევე ორი ადგილი დიდი ნავების გასაჩერებლად. Jarvis Island Home Page: Website with photos, weather, and more. Republic of Howland, Baker and Jarvis დაარქივებული 2006-01-02 საიტზე Wayback Machine. : A fictional alternative reality Micronation. WorldStatesmen
ჯოსერი

ჯოსერი — ძველი ეგვიპტის ფარაონი, ქვეყანას მართავდა ძვ. წ. 2635–2611 წლებში, III დინასტიის პირველი ფარაონი. პირველი პირამიდის აგება მის სახელს უკავშირდება. ჯოსერი იყო მეორე დინასტიის უკანასკნელი ფარაონის ხასეხემუისა და დედოფალი ნიმაათაპის შვილი, მისი მმართელობის დროს ზემო და ქვემო ეგვიპტის გაერთიანება დასრულდა, სახელმწიფოს დედაქალაქი საბოლოოდ გახდა მემფისი. მართალია ჯოსერის წინამორბედი იყო მისი ძმა სანახატი, (ნეფკა) თუმცა ზუსტად მისი მმართელობის დროს ეგვიპტემ მიაღწია ისეთ წარმატებებს, რომ ეგვიპტის ისტორიაში დაიწყო ახალი ერა, ამიტომ მანეთონი სახელდობრ მას მიიჩნევდა მესამე დინასტიის დამაარსებლად. სახელი ჯოსერი, ეგვიპტურ თარგმანში ნიშნავს „ბრწყინვალეს“, „დიდებულს“, ეს სახელი წარმოადგენს ძველ ვერსიას, რომელიც გამოიყენებოდა დიდი ხნის მანძილზე მისი სიკვდილის შემდეგ და გვხვდება მხოლოდ XII დინასტიიის პერიოდამდე, თანამედროვე ჩანაწერებში ჯოსერის სახელი ცნობილია, როგორც „ზეციური“ (ფარაონის ხუთი ოფიციალური სახელიდან ერთ-ერთია ნეჩერიხეტი) , ზუსტად ეს იქნა ამოტვიფრული მონუმენტებზე, რომლებიც აგებულია ფარაონის მმართველობისას. სახელი ნეჩერიხეტი შედგება ორი ნაწილისგან „ნეჩერი“ (ღვთაებრივი) და „ხეტი“ (კრებული). III დინასტიის ზეციური მეფეების სახელებსა და რეგალიების შემადგენლობაში შედის ღვთაებრივი ტრაქტატები, ცისა და მზის ღმერთზე, მათ ურთიერთდამოკიდებულებასა და პანთეონზე, ამ მდგომარეობის ექოს წარმოადგენს პირამიდათა ტექსტების თეოლოგიური კომპლექსი, ზოგიერთი დათარიღებულია გვიანდელი დინასტიის პერიოდით, ბერძნული წყაროებიდან ცნობილია, როგორც ტოსორფროსი (მანეთონი) და სასორფოსი (ევსები კესარიელი). ჯოსერმა ეგვიპტეს დაუქვემდებარა სინაის ნახევარკუნძული, რომელიც მდიდარი იყო ფირუზისა და სპილენძის საბადოებით, სინაის ნახევარკუნძულზე მცხოვრებ მომთაბარეებზე ჯოსერის გამარჯვების აღსანიშნავი ბარელიეფები არის ვადი-მაჰკარის რაიონში. გვიანდელი, მაგრამ უფრო დამაჯერებელია წარწერა კუნძულ სეხელზე არსებულ ქვის ფილაზე, რომელიც მდებარეობს სიენის (თანამედროვე ასუანი) მახლობლად. ჩვენთის ცნობილია, რომ ჯოსერის მმართველობის დროს მოხდა შიმშილობა, რაც გამოიწვია შვიდწლიანმა გვალვამ. ჯოსერმა კუნძული ფილი აჩუქა ქალღმერთ ისიდას ქურუმებს, ხოლო კუნძული ელეფანტინა ღმერთ ხნუმის ქურუმებს, რის შედეგადაც, როგორც წარწერებიდან ვგებულობთ, ქვეყანა გვალვას გადაურჩა. სამხრეთით ჯოსერმა დაიქვემდებარა ნუბიის ჩრდილოეთი ნაწილი თითქმის ტაკამფსომდე, რომელიც 125 კმ-ში მდებარეობს ნილოსის პირველი ჭორომის სამხრეთით. ეგვიპტის სამხრეთ ოლქების დასაცავად, ნილოსის პირველ ჭორომთან შეიქმნა 12 კილომეტრის სიგრძის გამაგრება, რომელიც შემდეგ გახდა ეგვიპტის ოფიციალური სამხრეთ საზღვარი. წარმოებული დაპყრობითი ომების შედეგად, ეგვიპტემ მიიღო დიდი რაოდენობით მუშა ხელი, რომლებსაც იყენებდნენ სხვადასხვა მშენებლობაზე მათ შორის შესანიშნავ, ჯოსერის საფეხურებიან პირამიდაზე. ჯოსერის პირამიდა ვიკისაწყობში არის გვერდი თემაზე: ჯოსერი A Detailed profile of Djoser
პალმირა (ატოლი)

ატოლი პალმირა (ინგლ. Palmyra Atoll) — დაუსახლებელი ატოლი ფართობით 12 კმ² (ხმელეთი — 3,9 კმ²), რომელიც მდებარეობს წყნარი ოკეანის ეკვატორულ ზონასთან ახლოს. ატოლი მდებარეობს ჰავაის კუნძულების სამხრეთით ლაინის კუნძულების ჯგუფში. ამერიკის შეერთებული შტატების ინკორპორირებული არაორგანიზებული ტერიტორია (ანუ, ფორმალურად არ შედის აშშ-ის შემადგენლობაში, მაგრამ მისი სამფლობელოა). მიეკუთვნება ლაინის კუნძულების ჩრდილოეთ ნაწილს (რომელთაგან უმრავლესობა შედის კირიბატის შემადგენლობაში). ატოლი შედგება ბრტყელი მომცრო მარჯნული კუნძულებისგან (დაახლოებით 50), რომლებიც ქმნიან ჩაუკეტავ რგოლს და ოკეანის ზედაპირიდან ამოწეულები არიან მაქსიმუმ 2 მეტრით. სანაპირო ზოლის სიგრძეა — 14,5 კმ. კუნძულები გამაგრებულია მარჯნის რიფით, აქვთ რამდენიმე შიდა ლაგუნა. ისინი დაფარულია ხშირი ბალახოვანი და ბუჩქოვანი მცენარეულობით. იზრდება ქოქოსის პალმები და ბალსის ხის ნაირსახეობა (სიმაღლე — 30 მეტრამდე). ატოლზე ასევე ბინადრობენ ზღვის ფრინველები. კლიმატი — ეკვატორული, ცხელი, წვიმის დიდი რაოდენობით. ნალექების წლის საშუალო რაოდენობა შეადგენს დაახლოებით 4445 მმ-ს. წლის საშუალო ტემპერატურაა 30 °C. ბუნებრივი რესურსები — მერქნის მცირე მარაგი. ატოლი პირველმა დაინახა ამერიკელმა კაპიტანმა ედმუნდ ფანინგმა (ინგლ. Edmund Fanning) 1798 წელს, როდესაც მისი გემი «ბეტსი» გზაში იყო აზიისკენ. პირველად ხალხი ატოლზე გადაჯდა 1802 წლის 7 ნოემბერს. ამ დღეს ამერიკელი კაპიტნის სოულის (ინგლ. Sawle) გემმა «პალმირამ» ატოლთან განიცადა ავარია. 1862 წლის 26 თებერვალს ჰავაის მეფემ — კამეამეა IV-მ, გამოსცა ბრძანება ატოლზე ექსპედიციის შესახებ, კუნძულების მის სამფლობელოში შეყვანის მიზნით. 1862 წლის 15 აპრილს ატოლი პალმირა ანექსირებული იქნა ჰავაის სამეფოს მიერ, ხოლო 1889 წელს — დიდი ბრიტანეთის მიერ. 1898 წელს ჰავაი და ატოლი გადავიდა აშშ-ის იურისდიქციის ქვეშ და 1912 წელს შეუერთდა მას ადმინისტრაციულად. მეორე მსოფლიო ომის დროს ცენტრალური ლაგუნა და მასთან ახლომდებარე მომცრო კუნძულები გამოიყენებოდა აშშ-ის სამხედრო-საჰაერო ძალების მიერ თვითმფრინავების დასაშვებად. ომის შემდეგ რამდენიმე ხანი ატოლზე იწარმოებოდა კოპრა, ხოლო შემდეგ ატოლი გადავიდა კერძო მფლობელობაში. 1959 წელს, როდესაც ჰავაიმ მიიღო შტატის სტატუსი, პალმირა იურიდიულად გამოყვეს ჰავაის შტატიდან და დღეისათვის «ინკორპორირებული» (ანუ აშშ-ის განუყოფელი ნაწილი, რომელზეც მოქმედებს აშშ-ის კონსტიტუცია მთელი მოცულობით) «არაორგანიზებული ტერიტორიაა» (ადგილობრივი თვითმმართველობის არ მქონე და უშუალოდ ვაშინგტონიდან მართვადი) აშშ-ის შემადგენლობაში. დღეისათვის ატოლზე იმყოფება 4-დან 20 კაცამდე აშშ-ის შინაგან საქმეთა სამინისტროსა და ბუნების შენარჩუნების კერძო ორგანიზაციის წარმომადგენელი. დასავლეთ ლაგუნაში ღუზა შეუძლიათ ჩაუშვან ზღვის გემებმა. ატოლის ყველაზე დიდ კუნძულზე არსებობს ნახევრად ბალახდაფარული ასაფრენ-დასაჯდომი ზოლი, რომელიც გამოდგება მცირე თვითმფრინავების მისაღებად. ავტოგზები, რომლებიც აშენდა მეორე მსოფლიო ომის დროს, ძირითადად დაფარულია ბალახით და უვარგისია. აშშ-ის სამფლობელო — პალმირა (ატოლი პალმირა) პალმირა დაარქივებული 2017-04-28 საიტზე Wayback Machine.
ალან უ. პოლაკი

ალან უ. პოლაკი — ამერიკელი მუსიკათმცოდნე. იგი ყველაზე მეტად ცნობილია ჯგუფ The Beatles-ის ყოველი სიმღერის ანალიზით. 1989 წელს დაწყებული ეს პროექტი მან 2000 წელს დაასრულა, მიმოიხილა რა 187 ორიგინალური სიმღერა და ქავერ-ვერსია. ყველა ანალიზი მოხვდა სერიაში Notes on..., რომელსაც ასე ეწოდა, ვინაიდან ყოველი განხილვის სათაური იწყება Notes on-ით. განხილვები, როგორც წესი, გამოიცემოდა ოთხშაბათობით, usenet-ჯგუფში rec.music.beatles პოლაკი არის ბრუკლინის კოლეჯის ბაკალავრი და პენსილვანიის უნივერსიტეტის მაგისტრანტი და დოქტორი მუსიკის თეორიასა და კომპოზიციაში. იგი იყო მუსიკის თეორიისა და 1975-1977 წლებში კომპოზიციის ინსტრუქტორი იელის უნივერსიტეტში. 1979 წლიდან იგი პროგრამული ინჟინერიის სფეროში მუშაობს. სერია Notes On ↑ Stone, Nick. Deconstructing the Beatles: Alan Pollack's 'Notes On...' Series. Learning Musician. ციტირების თარიღი: 18 October 2010.
აფსნი (მრავალმნიშვნელოვანი)

საკუთარი სახელი აფსნი შეიძლება აღნიშნავდეს: აფსნი (სახელწოდება) — აფხაზეთის სახელწოდება აფხაზურ ენაზე აფსნი (პოლიტიკური პარტია) — რესპუბლიკური პარტია სეპარატისტულ აფხაზეთში აფსნი (გაზეთი) — აფხაზური გაზეთი აფსნი — წითელი ღვინო
Live (კლაუს შულცეს ალბომი)

...Live... — მუსიკოს კლაუს შულცეს საკონცერტო ალბომი, გამოცემული 1980 წელს. 2007 წელს Revisited Records-ზე გამოვიდა მისი საიუბილეო გამოცემა. ალბომში შეტანილია ბერლინში 1976 წელს ჩაწერილი კონცერტების ფრაგმენტები. გარეკანზე მითითებულია 1976 წელი, თუმცა, ვარაუდობენ, რომ ნაწილი შეიძლება იყოს 1977 წლის სტუდიური ჩანაწერი, ხოლო დანარჩენი ჩანაწერები - ამსტერდამის და პარიზის 1979 წლის კონცერტებიდან. CD ვერსიაში „Sense“ ორიგინალური გრამფირფიტისგან განსხვავებით უფრო ვრცელია და შეიცავს ხანგრძლივ შესავალს, რომელიც ორიგინალურ გამოცემაში მოცემული არ იყო. „Dymagic“-ში ვოკალს ასრულებს ართურ ბრაუნი. ყველა სიმღერის ავტორი — კლაუს შულცე. ინფორმაცია კლაუს შულცეს ოფიციალურ საიტზე
Dig It (კლაუს შულცეს ალბომი)

Dig It — მუსიკოს კლაუს შულცეს მე-13 ალბომი, გამოცემული 1980 წელს. 2005 წელს Revisited Records-ზე გამოიცა მისი საიუბილეო ვერსია. Dig It 1980 წლისთვის იყო შულცეს პირველი მთლიანად ციფრული ჩანაწერი. 2005 წლის ვერსიას ახლავს DVD 1980 წელს Ars Electronica-ზე გამოსვლის ჩანაწერით, რომელიც მანამდე მხოლოდ 2000 წლის The Ultimate Edition-ზე იყო წარმოდგენილი. დისკი 1 (CD) დისკი 2(DVD) ინფორმაცია კლაუს შულცეს ოფიციალურ საიტზე Dig It საიტზე Discogs (გამოცემების სია) ↑ Allmusic review
Episodes (ალბომი)

Episodes — ინგლისელი მულტი-ინსტრუმენტალისტ მაიკ ოლდფილდის კომპილაციური ალბომი, გამოცემული საფრანგეთში 1981 წელს. დისკი გამოსცა Virgin Records-მა. კომპილაციაში შეტანილი ზოგიერთი სიმღერა წარმოდგენილია ორიგინალური კომპოზიციის ნაწყვეტის სახით. Ommadawn (ნაწყვეტი) - 7:01 Tubular Bells (ნაწყვეტი) - 8:34 Incantations (ნაწყვეტი 1) - 5:40 Incantations (ნაწყვეტი 2) - 4:41 Hergest Ridge (ნაწყვეტი) - 4:09 Platinum: Airborne - 4:57 Platinum: Punkadiddle - 4:57 QE2: Sheba - 3:33 QE2: Arrival - 2:47 QE2: Celt - 3:03 Portsmouth - 2:03 ↑ Other albums. Toucan Solutions. დაარქივებულია ორიგინალიდან — 2008-04-10. ციტირების თარიღი: 2008-04-16.
The Complete Mike Oldfield

The Complete Mike Oldfield — ინგლისელი მულტი-ინსტრუმენტალისტ მაიკ ოლდფილდის კომპილაციური ალბომი, გამოცემული Virgin Records-ის მიერ 1985 წელს. ეს ორმაგი ალბომი დაყოფილია ოთხ სექციად. პირველია ინსტრუმენტული სექცია, მეორეა ვოკალური, მესამეა კომპლექსური, ხოლო მეოთხე - საკონცერტო. გრამფირფიტაზე გამოცემულ ამ კომპილაციას ახლავს სიმღერებს ოდნავ მცირე რაოდენობა ან განსხვავებული ვერსიები. მაგალითად, ინსტრუმენტულ სექციაში არ არის შეტანილი „In Dulci Jubilo“ და „Portsmouth“. სხვა ვერსიებში „Pictures in the Dark“ წარმოდგენილია „Mistake“-ის მაგივრად. Arrival – 2:47 William Tell Overture – 3:55 Cuckoo Song – 3:13 In Dulci Jubilo – 2:50 Portsmouth – 2:02 Jungle Gardenia – 2:37 Guilty – 4:04 Blue Peter – 2:07 Waldberg (The Peak) – 3:24 Wonderful Land – 3:39 Etude (თემა მკვლელი მინდვრებიდან) – 3:07 Moonlight Shadow – 3:36 Family Man – 3:47 Mistake – 2:55 Five Miles Out – 4:19 Crime of Passion – 3:37 To France – 4:33 Shadow on the Wall (12" ვერსია) – 5:08 Excerpt from Ommadawn – 6:59 Excerpt from Tubular Bells – 7:59 Excerpt from Hergest Ridge – 4:20 Excerpt from Incantations – 4:41 Evacuation (ნაწყვეტი მკვლელი მინდვრებიდან) – 4:11 Sheba (საკონცერტო) – 3:30 Mirage (საკონცერტო) – 5:12 Platinum (საკონცერტო) – 14:28 Mount Teide (საკონცერტო) – 4:34 ინფორმაცია საიტზე Tubular.net
The X-Files: The Album

The X-Files — 1998 წლის საუნდტრეკი, ფილმ საიდუმლო მასალების თანმხლები ალბომი. გამოიცა 1998 წლის 2 ივნისს და შეიცავს სხვადასხვა სიმღერას, მათ შორის იმ შემსრულებლების კომპოზიციებს, რომელთა სხვა სიმღერები მოხვდა Songs in the Key of X: Music from and Inspired by the X-Files-ში. The X-Files: The Album-მა კრიტიკოსთა მაღალი შეფასება მიიღო და მოხვდა რამდენიმე ქვეყნის ჩარტებში, მათ შორის ახალ ზელანდიაში, #5-ზე. ↑ ერლეუაინი, სტივენ თომას. Listen to The X-Files by Original Soundtrack. AllMusic. ციტირების თარიღი: ოქტომბერი 8, 2013. ↑ DeRogatis, Jim; Williams, კევინ M.; Sachs, Lloyd. Spin Control. Chicago Sun-Times (მაისი 24, 1998). დაარქივებულია ორიგინალიდან — 2013-10-08. ციტირების თარიღი: ოქტომბერი 8, 2013.(ფასიანი რეგისტრაცია) ↑ ბრაუნი, დევიდ. (ივნისი 15, 1998) The X-Files: The Album Review. Entertainment Weekly. დაარქივებულია ორიგინალიდან — 2013-10-08. ციტირების თარიღი: ოქტომბერი 8, 2013. ↑ Phipps, Keith. (მარტი 29, 2002) Various Artists: The X-Files: The Album. The A.V. Club. ციტირების თარიღი: ოქტომბერი 8, 2013.
აფსნი ყაფში

აფსნი ყაფში (აფხ. Aҧcны Ҟaҧш [აფსნჷ ყაფშ] — „წითელი აფხაზეთი“) — აფხაზური გაზეთი, საქართველოს კპ აფხაზეთის საოლქო კომიტეტის, აფხაზეთის ასსრ-ის უმაღლესი საბჭოსა და აფხაზეთის ასსრ-ის მინისტრთა საბჭოს ორგანო. დაარსდა 1919 წლის „აფსნის“ (აფხ. Aҧcны — „აფხაზეთი“) სახელწოდებით, 1921 წლიდან ეწოდა „აფსნი ყაფში“. გამოდიოდა 1991 წლამდე. გაზეთის რედაქტორებად სხვადასხვა დროს იყვნენ სერგეი ჭანბა, მიხაილ ლაკერბაი, დიმიტრი გულია. სოვეტსკაია აბხაზია საბჭოთა აფხაზეთი ქართული საბჭოთა ენციკლოპედია, ტ. 2, თბ., 1977. — გვ. 29. ↑ Аҧсны ҟаҧшь / აფსნი ყაფში / Апсны капш
Y Not

Y Not — ინგლისელი როკ-მუსიკოს რინგო სტარის მეთხუთმეტე სტუდიური ალბომი. გამოიცა 2010 წლის 12 იანვარს. დისკი გამოსცეს ლეიბლებმა UMe და Hip-O Records. ↑ Y Not – Ringo Starr. Metacritic. ციტირების თარიღი: 23 ნოემბერი 2014. ↑ Overview of Y Not. AllMusic. ციტირების თარიღი: 17 დეკემბერი 2009. ↑ New Music Reviews, & Albums Release Reviews" > "Ringo Starr, 'Y Not'. Billboard. დაარქივებულია ორიგინალიდან — 2015-07-13. ციტირების თარიღი: 25 ნოემბერი 2014. ↑ Young, Alex. (4 თებერვალი 2010) Ringo Starr – Y Not. Consequence of Sound. ციტირების თარიღი: 22 ნოემბერი 2014. ↑ Willman, Chris. (7 იანვარი 2010) Y Not (2010), Ringo Starr. Entertainment Weekly. დაარქივებულია ორიგინალიდან — 2012-07-27. ციტირების თარიღი: 22 ნოემბერი 2014. ↑ „Review (in Portuguese) of Y Not“. Galeria Musical. 2 თებერვალი 2010. ციტირების თარიღი: 23 თებერვალი 2012. ↑ „Overview of Y Not“. Los Angeles Times. 11 იანვარი 2010. ციტირების თარიღი: 11 იანვარი 2010. ↑ Staunton, Terry. (მარტი 2010) Ringo Starr – Y Not. Record Collector. ციტირების თარიღი: 22 ნოემბერი 2014. ↑ Hoard, Christian. (11 იანვარი 2010) Y Not : Ringo Starr : Review : Rolling Stone. Rolling Stone. დაარქივებულია ორიგინალიდან — 2012-07-27. ციტირების თარიღი: 12 იანვარი 2010. ↑ Cataldo, Jesse. (27 იანვარი 2010) Ringo Starr Y Not. Slant Magazine. ციტირების თარიღი: 22 ნოემბერი 2014. ↑ შეცდომა თარგის გამოძახებისას: cite web: პარამეტრები url და title აუცილებელად უნდა მიეთითოს.. Uncut (მარტი 2010). ↑ Jackson, Andrew Grant (2012). Still the Greatest: The Essential Songs of the Beatles' Solo Careers. Lanham, Md.: Scarecrow Press, გვ. 292. ISBN 9780810882232.  ↑ Ringo's new CD Y Not available on იანვარი 12. BeatlesNews.com (18 ნოემბერი 2009). ციტირების თარიღი: 18 ნოემბერი 2009.
აფსნი (ღვინო)

აფსნი, ბუნებრივად მოტკბო წითელი ღვინო. ამზადებენ აფხაზეთში გავრცელებული წითელი ყურძნის ჯიშებისაგან. შეიცავს 9-10% (მოცულობით) სპირტს, 3-5% შაქარს, ტიტრული მჟავიანობა 5-7 გ/ლ. აქვს ბროწეულის ფერი. ჰარმონიული გემო. საერთაშორისო კონკურსზე მიანიჭეს ვერცხლის მედალი. სირბილაძე ა., ენციკლოპედია „საქართველო“, ტ. 1,გვ. 248, თბ., 1997
Ringo 2012

Ringo 2012 — ინგლისელი როკ-მუსიკოს რინგო სტარის მეთექვსმეტე სტუდიური ალბომი. გამოიცა 2012 წლის 30 იანვარს გაერთიანებულ სამეფოში, ხოლო 31 იანვარს - აშშ-ში. ალბომი გამოსცეს ლეიბლებმა Hip-O Records და UMe. Anthem (რიჩარდ სტარკი, გლენ ბალარდი) – 5:01 Wings (სტარკი, ვინს პონსია) – 3:31 წამყვანი სინგლი, Ringo the 4th-ზე გამოცემული სიმღერის ახალი ვერსია Think It Over (ბადი ჰოლი, ნორმან პეტი) – 1:48 ბადი ჰოლის სიმღერის ქავერ-ვერსია Samba (სტარკი, ვან დაიკ პარქსი) – 2:48 Rock Island Line – 2:59 ხალხური, არანჟირება - სტარკი Step Lightly (სტარკი) – 2:44 ალბომზე Ringo გამოცემული სიმღერის ახალი ვერსია Wonderful (სტარკი, გერი ნიკოლსონი) – 3:47 In Liverpool (სტარკი, დეივ სტიუარტი) – 3:19 Slow Down (სტარკი, ჯო უოლში) – 2:57 ↑ Reviews for Ringo 2012 by Ringo Starr. Metacritic. ციტირების თარიღი: 22 ნოემბერი 2014. ↑ ერლეუაინი, სტივენ თომას. Ringo Star Ringo 2012. AllMusic. ციტირების თარიღი: 29 სექტემბერი 2012. ↑ Gaar, Gillian G.. (15 აპრილი 2013) Album review of Ringo Starr’s '2012'. Goldmine. ციტირების თარიღი: 22 ნოემბერი 2014. ↑ Lewis, Randy. (30 იანვარი 2012) Album review: Ringo Starr's 'Ringo 2012'. Los Angeles Times/Pop & Hiss. ციტირების თარიღი: 22 ნოემბერი 2014. ↑ Reid, Graham. (21 თებერვალი 2012) Album reviews: Paul McCartney, Ringo Starr. New Zealand Herald. ციტირების თარიღი: 22 ნოემბერი 2014. ↑ Mongredien, Phil. (29 იანვარი 2012) Ringo Starr: Ringo 2012 – review. The Observer. ციტირების თარიღი: 22 ნოემბერი 2014. ↑ Horowitz, Steve. (16 თებერვალი 2012) Ringo Starr: Ringo 2012 / Roberta Flack: Let It Be: Roberta Flack Sings the Beatles. PopMatters. ციტირების თარიღი: 22 ნოემბერი 2014. ↑ Staunton, Terry. (აპრილი 2012) Ringo Starr – Ringo 2012. Record Collector. ციტირების თარიღი: 22 ნოემბერი 2014. ↑ Dolan, Jon. (31 იანვარი 2012) Ringo 2012 | Album Reviews. Rolling Stone. დაარქივებულია ორიგინალიდან — 15 ნოემბერი 2017. ციტირების თარიღი: 4 ივლისი 2012.
სამყაროს მბრძანებლები

სამყაროს მბრძანებლები (ინგლ. Masters of the Universe, შემოკლებით MOTU) — მედია ფრენჩაიზი, შექმნილი Mattel-ის მიერ. მიუხედავად იმისა, რომ ფრენჩაიზი მოიცავს უამრავ პერსონაჟს, ძირითადი სიუჟეტი ვითარდება გმირული ჰი-მენის პლანეტა ეტერნიაზე თავგადასავლების ირგვლივ. ფრენჩაიზი გაშვებული იქნა 1981 წელს და მოიცვა მრავალი პროდუქტი - სათამაშო ფიგურების ექვსი სერია, ოთხი ანიმაციური სატელევიზიო სერიალი, რამდენიმე კომიქსი და მხატვრული ფილმი. He-Man.org - თაყვანისმცემლების საიტი ↑ „Battle of the Fun Factories“. Time. 1985-12-16. დაარქივებულია ორიგინალიდან — 2017-02-15. ციტირების თარიღი: 2010-03-03. ↑ „Panda director 'for He-Man movie“. BBC News. 2009-01-30. ციტირების თარიღი: 2009-09-24. ↑ Fleming, Michael (2007-05-23). „He-Man returns to big screen“. Variety. ციტირების თარიღი: 2009-10-02. ↑ Solomon, Charles (2002-12-22). „Can't keep He-Man down; Once viewed by children's advocates as toy makers' shill, the cartoon hero is back, minus controversy“. The Los Angeles Times. დაარქივებულია ორიგინალიდან — 2012-05-25. ციტირების თარიღი: 2010-08-22.
აფსნი აყაზარა

„აფსნი აყაზარა“ („აფხაზეთის ხელოვნება“) — აფხაზურენოვანი დასურათებული ჟურნალი, აფხაზეთის კულტურის სამინისტროს ორგანო. დაარსდა სოხუმში 1979 წელს თეატრის, მუსიკის, არქიტექტურის, მხატვრობისა და სხვა საკითხების გასაშუქებლად. პირველ ნომერში გამოქვეყნებული იყო პირველი აფხაზი პროფესიონალი მხატვრის ა. შერვაშიძე-ჩაჩბას ნამუშევრები. ენციკლოპედია „საქართველო“, ტ. 1, თბ., 1997. — გვ. 248.
კინგმენის რიფი

კინგმენის რიფი (ინგლ. Kingman Reef) — მარჯნის რიფი წყნარი ოკეანის ჩრდილოეთ ნაწილში. საერთო ფართობი — 76 კმ², მათ შორის ხმელეთის — 1,2 ჰა. ამერიკის შეერთებული შტატების არაინკორპორირებული არაორგანიზებული დაუსახლებელი ტერიტორია (ანუ, ფორმალურად არ შედის აშშ-ის შემადგენლობაში, მაგრამ მისი სამფლობელოა). მდებარეობს 1600 კმ-ში სამხრეთით ჰავაის კუნძულებიდან და 67 კმ-ში ჩრდილო-დასავლეთით — პალმირას ატოლიდან. ეს ყველაზე ჩრდილოეთი კუნძულია ლაინის კუნძულებში. ყველაზე მაღალი წერტილი ზღვის დონიდან დაახლოებით ერთი მეტრია. ზოგჯერ მოქცევის დროს რიფი მთლიანად იფარება წყლით. კინგმენის რიფი კიდევ იმითაა აღსანიშნავი, რომ მასზე არსებობს მარჯნის დაახლოებით 200 სახეობა, ასევე დიდი რაოდენობით გიგანტური მოლუსკები, რაც არ არსებობს არც ერთ სხვა რიფზე. ამ რიფის მთელი სახმელეთო ნაწილი დაფარულია ამ მოლუსკების ნიჟარებით — რომელთა მეშვეობით ის ხდება ცოტათი მაღალი. სახელი ეწოდა ამერიკელი უ. კინგმენის პატივსაცემად, რომელმაც პირველმა აღწერა რიფი 1853 წელს. ანექსირებულია აშშ-ის მიერ 1922 წელს. 1930-იანი წლების ბოლოს რიფის ლაგუნა გამოიყენებოდა ავიაკომპანია Pan American World Airways-ის მიერ, როგორც საშუალედო ბაზა ჰიდროთვითმფრინავებისათვის ჰავაისა და ამერიკის სამოას შორის გზაზე. Jane’s Oceania Page — Kingman Reef დაარქივებული 2012-05-11 საიტზე Wayback Machine. ↑ Pan Am Clipper Flying Boats
მარისკალ-კასტილიის რაიონი (ჩაჩაპოიასი)

მარისკალ-კასტილიის რაიონი (ესპ. Distretto di Mariscal Castilla) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 2 200 მეტრზე. 2007 წლის მონაცემებით, მოსახლეობა 1 132 ადამიანს შეადგენდა, სიმჭიდროვე 13.54 ადამიანი კმ²-ზე. ფართობი 83.58 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.